text: Borgmester truer med at fyre hel afdeling
  17 juni 2014 kl. 12.53
  Esbjergs borgmester Johnny Søtrup (V) kritiseres hårdt, efter at han på et byrådsmøde mandag aften truede med at skifte hele holdet i familieafdelingen ud, hvis de ikke fik styr på økonomien.
  Det var en budgetoverskridelse på 50 mio. kroner til området for udsatte børn, der fik Johnny Søtrup til at reagere.
  Budgetoverskridelsen er blot en af flere og Esbjerg Kommune bruger i forvejen 400 mio. kroner årligt på området. Det går ud over andre kerneydelser, og borgmesteren mener, at smertegrænsen for længst er overskredet.
  - Jeg håber for alles skyld, der kommer styr på det her. Og med alle mener jeg også alle borgerne, for ellers er vi nødt til at gøre noget radikalt. Så kan det være, vi skal skifte hele holdet ud, der har med det her at gøre, sagde Johnny Søtrup bl.a. på byrådsmødet.
  Johnny Søtrup har ikke ønsket at udtale sig om sagen til TV SYD, men sikkert er det, at borgmesterens udtalelser vækker harme flere steder. Byrådsmedlem John Snedker (A) er en af kritikerne:
  - Det er helt uhørt, at en borgmester går ud og truer medarbejderne offentligt med en fyreseddel, siger John Snedker til TV SYD.
  Også Anne Birgit Jørgensen, formand for Dansk Socialrådgiverforening i Region Syd, er forarget:
  
  